കെക്കി ബൈറാംജി ഗ്രാന്റ്

മഹാരാഷ്ട്രയിലെ പൂനെയിൽ നിന്നുള്ള ഒരു ഇന്ത്യൻ കാർഡിയോളജിസ്റ്റായിരുന്നു കെക്കി ബൈറാംജി ഗ്രാന്റ്. രാജ്യത്തെ ആദ്യത്തെ ബഹുമാനപ്പെട്ട കാർഡിയോളജിസ്റ്റുകളിൽ ഒരാളും പുണെയിൽ ദേശീയ അംഗീകാരമുള്ള ആശുപത്രിയായ റൂബി ഹാൾ ക്ലിനിക്ക് നടത്തുന്ന ഗ്രാന്റ് മെഡിക്കൽ ഫൗണ്ടേഷന്റെ സ്ഥാപകനുമായിരുന്നു.  മെഡിക്കൽ സയൻസിന് നൽകിയ സേവനങ്ങൾക്ക് 2011 ൽ മരണാനന്തരം ഇന്ത്യൻ സർക്കാർ അദ്ദേഹത്തെ മൂന്നാമത്തെ പരമോന്നത പുരസ്കാരമായ പദ്മഭൂഷൻ നൽകി ആദരിച്ചു. 

 പശ്ചാത്തലവും ആദ്യകാല ജീവിതവും 
1920 നവംബർ 28 ന് തമിഴ്‌നാട്ടിൽ ഒരു പാർസി കുടുംബത്തിലാണ് കെക്കി ബൈറാംജി ഗ്രാന്റ് ജനിച്ചത്. പിതാവ് ബൈറം ദോസഭായ് ഇന്ത്യൻ റെയിൽ‌വേയിൽ ജോലി ചെയ്തിരുന്ന ഓഡിറ്ററായിരുന്നു. കുടുംബം 1922 ൽ പൂനെയിലേക്ക് മാറി. പ്രാദേശികമായി ആൺകുട്ടികളുടെ പ്രൈമറി സ്കൂൾ ഇല്ലാത്തതിനാൽ, കെക്കി സെന്റ് ഹെലീന സ്കൂളിലെ ഗേൾസ് സ്കൂളിൽ പഠിച്ചു. പിന്നീട് ഹച്ചിംഗ്സ് ഹൈസ്കൂളിലേക്കും സെന്റ് വിൻസെന്റ് ഹൈസ്കൂളിലേക്കും മാറ്റി.

 റൂബി ഹാൾ ക്ലിനിക് 
പൂനെയിലെ വാഡിയ കോളേജിൽ നിന്ന് ബിരുദം നേടിയ കെക്കി ഗ്രാന്റ് മെഡിക്കൽ കോളേജിലും മുംബൈയിലെ സർ ജംഷെഡ്ജി ജീജീബോയ് ഗ്രൂപ്പ് ഓഫ് ഹോസ്പിറ്റലിലും ചേർന്ന്അവിടെ നിന്ന് എംബിബിഎസ് നേടി. മാസംതോറും 200 രൂപ സ്റ്റൈപന്റായി സ്വീകരിച്ച് ഗ്രാന്റ് ഇ.എച്ച്. കോവാജിയുടെ കീഴിൽ ഒരു ഫിസിഷ്യനായി പ്രാക്ടീസ് ആരംഭിച്ചു. ഒരു വർഷത്തിനുശേഷം, ഡേവിഡ് സസ്സൂണിന്റെ പേരിലുള്ള സസ്സൂൺ ജനറൽ ഹോസ്പിറ്റലിൽ അദ്ധ്യാപനം ആരംഭിച്ചു, പരിശീലനം പൂനെയിലെ ജഹാംഗീർ ആശുപത്രിയിലേക്ക് മാറ്റി. തന്റെ പ്രാക്ടീസ് ഇറ്റയ്ക്ക് നിർത്തി കാർഡിയോളജിയിൽ പോൾ വൈറ്റിന്റെ മാർഗനിർദ്ദേശത്തിൽ മസാച്യുസെറ്റ്സ് ബോസ്റ്റണിലെ മാസ് ജനറൽ ഹോസ്പിറ്റലിൽ നിന്നും  ഹൃദ്രോഗത്തിൽ ബിരുദാനന്തരബിരുദം നേടി. തിരികെ അദ്ദേഹം ജഹാംഗീർ ആശുപത്രിയിൽ മടങ്ങിയെത്തി. 

കോവാജിയുമായുള്ള അഭിപ്രായവ്യത്യാസം ഗ്രാന്റിനെ സ്വന്തമായി ഒരു ആശുപത്രി ആരംഭിക്കുന്നതിനെക്കുറിച്ച് ചിന്തിക്കാൻ പ്രേരിപ്പിച്ചു. അതിന്റെ ഫലമായി നാല് കിടക്കകളുള്ള ആശുപത്രി, റൂബി ഹാൾ ക്ലിനിക്, ഗവർണർ ജനറലിന്റെ കൊട്ടാരത്തിൽ നിന്ന് പ്രചോദനം ഉൾക്കൊണ്ട്, അദ്ദേഹത്തിന്റെ ഭാര്യ റൂബിയുടെ പേര് വാടകയ്ക്ക് നൽകി 1959 ൽ പൊതുജനങ്ങൾക്കായി തുറന്നു. ആറ് വർഷത്തിന് ശേഷം, 1964 ൽ ഗ്രാന്റ്, കൊട്ടാരത്തിന്റെ സ്വത്ത് ഒരു ബാങ്ക് വായ്പയുടെ സഹായത്തോടെ ആശുപത്രിയ്ക്കായി വാങ്ങി.  1966 ൽ അദ്ദേഹം ഒരു ട്രസ്റ്റ് സ്ഥാപിച്ചു, ഗ്രാന്റ് മെഡിക്കൽ ഫൗണ്ടേഷനും ആശുപത്രിയും ട്രസ്റ്റിന്റെ സംരക്ഷണത്തിലേക്ക് മാറ്റി. 

ഒരു കാലഘട്ടത്തിൽ 550 കിടക്കകളുള്ള ആശുപത്രിയായി പൂനെയിലെ ദേശീയ അംഗീകാരമുള്ള ആശുപത്രിയായി ഈ ആശുപത്രി വളർന്നു.  കൊറോണറി ആൻജിയോപ്ലാസ്റ്റി, കൊറോണറി ആർട്ടറി ബൈപാസ് ഗ്രാഫ്റ്റിംഗ്, സിടി സ്കാൻ, മാഗ്നെറ്റിക് റെസൊണൻസ് ഇമേജിംഗ്, ഇമേജ് ഇന്റൻസിഫയർ എക്സ്-റേ, കഡാവെറിക് അവയവ ദാനം, ക്യാൻസറിനായുള്ള ആദ്യത്തെ ഇമേജ് ഗൈഡഡ് റേഡിയോ തെറാപ്പി (ഐജിആർടി) എന്നിവ റൂബി ഹാളിലേക്ക് കൊണ്ടുവരുന്നതിൽ അദ്ദേഹം വിജയിക്കുകയും ഇത് ആധുനിക സൗകര്യങ്ങളുള്ള ഒരു വൈദ്യപരിചരണകേന്ദ്രമായി മാറുകയും ചെയ്തു.  76 കിടക്കകളുമായി രാജ്യത്ത് ഏറ്റവും കൂടുതൽ ഐസിയു കിടക്കകൾ ഉള്ള ആശുപത്രിയാണത്രേ ഇത്. 

 സ്വകാര്യ ജീവിതം 
ഗ്രാന്റ് തെഹ്‌മിയെ വിവാഹം കഴിച്ചു. ദമ്പതികൾക്ക് ഒരു മകനും മകളുമുണ്ടായിരുന്നു. അവരുടെ മകൻ പർവേസ് ഗ്രാന്റ് റൂബി ഹാളിലെ കാർഡിയോളജിസ്റ്റാണ്.  

1986 ൽ ഗ്രാന്റ് മുംബൈയിൽ നിന്ന് ലണ്ടനിലേക്ക് പറക്കുന്നതിനിടെ വിമാനം തീവ്രവാദികൾ ഹൈജാക്ക് ചെയ്തു. തുടർന്നുണ്ടായ വെടിവയ്പിൽ 25 പേർ മരിക്കുകയും 100 ഓളം പേർക്ക് പരിക്കേൽക്കുകയും ചെയ്തു. ഗ്രാന്റ് ഉൾപ്പെടെയുള്ളവർക്ക് കാൽമുട്ടിന് വെടിയേറ്റു.  എന്നിരുന്നാലും 25 വർഷം കൂടി ജീവിക്കാൻ അദ്ദേഹത്തിനു കഴിഞ്ഞു.

2011 ജനുവരി 4 ന് 90 വയസ്സുള്ള ഗ്രാന്റ് റൂബി ഹാൾ ക്ലിനിക്കിൽ ശ്വാസകോശ സംബന്ധമായ അസുഖങ്ങൾ മൂലം മരിച്ചു.  മരണത്തിന് ഏതാനും ദിവസങ്ങൾക്ക് ശേഷമാണ് അദ്ദേഹത്തിന് പത്മഭൂഷൺ പുരസ്കാരം നൽകുന്നത്.

 അവാർഡുകളും അംഗീകാരങ്ങളും 

 പത്മ ഭൂഷൺ - 2013 
 പ്രൊഫസർ എമെറിറ്റസ് ഓഫ് മെഡിസിൻ ആൻഡ് കാർഡിയോളജി - ബിജെ മെഡിക്കൽ കോളേജ്, സാസൂൺ ഹോസ്പിറ്റൽ  
 പുണ്യഭൂഷൺ അവാർഡ് - ട്രൈഡൽ - 2004 
 ഫെലോ, അമേരിക്കൻ കോളേജ് ഓഫ് ചെസ്റ്റ് ഫിസിഷ്യൻസ് 
 സ്ഥാപക ഫെലോ, - ഇന്ത്യൻ കോളേജ് ഓഫ് ഫിസിഷ്യൻസ് 

 അവലംബം 

പുറത്തേക്കുള്ള കണ്ണികൾ





വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:പാഴ്‌സികൾ
വർഗ്ഗം:2011-ൽ മരിച്ചവർ
വർഗ്ഗം:1920-ൽ ജനിച്ചവർ